Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 1037/13/8806	Košice, 25.2.2014
EEČ : 2-65-80-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: , XXXXX
v dobe od mesiaca júl 2013 až do mesiaca november 2013 vrátane si neplnil svoju vyživovaciu povinnosť, ktorá mu vyplýva zo zákona o rodine voči ml. XXXXX Olajošovej, nar. 24. 02. 2005, bytom XXXXX, ul. Kováčska 50, okres Košice - okolie, pričom rozsudkom Okresného súdu Košice - okolie sp. Zn. 12P/64/2011 zo dňa 23. 01. 2012, ktorý nadobudol právoplatnosť dňa 07. 12. 2012, mu bola určená výška výživného meačne 60 € vždy do 15-teho dňa v mesiaci k rukám matky XXXXX, čím mu takto vznikol dlh na výživnom vo výške 300 €, 

lebo zanikla trestnosť činu

Odôvodnenie:
Uznesením povereného príslušníka OO PZ Jasov sp. zn. ČVS: ORP-1576/JA-KS-2013 zo dňa 28. 12. 2013 bolo vznesené obvinenie XXXXX pre prečin podľa § 207 ods.  1/ Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu konania bolo zistené, že obvinený uhradil celé dlžné výživné XXXXX. 

Túto skutočnosť potvrdila aj XXXXX dňa 19. 02. 2014, pri výsluchu na OO PZ v Jasove.

Ako listinný dôkaz slúži poštová poukázka č. 12984450 na sumu 320,86 eur.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor